***Projektas***

|  |  |
| --- | --- |
| PATVIRTINTA Audiovizualinių kūrinių autorių teisių asociacijos AVAKA direktoriaus | PATVIRTINTALietuvos kino centroprie Kultūros ministerijos direktoriaus ......... įsakymu Nr. ......(Lietuvos kino centro prie Kultūros ministerijos direktoriaus)   |

**NACIONALINIŲ KINO APDOVANOJIMŲ „SIDABRINĖ GERVĖ“**

 **NUOSTATAI**

1. Nacionalinių kino apdovanojimų „Sidabrinė gervė“ nuostatai (toliau – Nuostatai) reglamentuoja Nacionalinių kino apdovanojimų „Sidabrinė gervė“ (toliau – Apdovanojimai) paraiškų teikimo, jų vertinimo, atrankos ir laimėtojų nustatymo tvarką, Apdovanojimų tikslus, nominuotųjų atrankos komisijos (toliau – Komisija) sudarymą ir jos darbo tvarką, filmų atrankos principus, balsavimo teisę turinčių kino industrijos dalyvių (toliau – Balsuotojai) atrankos principus, balsavimo procedūrą ir apdovanojimų įteikimo tvarką, patariamosios ekspertų tarybos (toliau – Patariamoji taryba) sudarymą ir darbo tvarką.

# I SKYRIUS

# BENDROSIOS NUOSTATOS

2. Apdovanojimus organizuoja Lietuvos kino centras prie Kultūros ministerijos (toliau – Lietuvos kino centras) ir Audiovizualinių kūrinių autorių teisių asociacija AVAKA (toliau – AVAKA) (toliau - kartu vadinami Organizatoriais) bendradarbiaudamos su Lietuvoje veikiančiomis kino kūrėjus vienijančiomis organizacijomis, audiovizualinių kūrinių autorius ir gamintojus rengiančiomis mokslo įstaigomis, valstybės ir savivaldybių įstaigomis ir institucijomis. Organizatorių bendradarbiavimas grindžiamas jų pasirašyta sutartimi. Apdovanojimų partneris – Lietuvos nacionalinis radijas ir televizija (toliau – LRT). Apdovanojimų renginio organizavimas grindžiamas Organizatorių ir partnerių pasirašyta bendradarbiavimo sutartimi.

3. Apdovanojimų tikslai:

3.1 Atrinkti ir įvertinti geriausius per nuostatuose nustatytą laikotarpį pagamintus ir viešai paskelbtus nacionalinius kino filmus;

3.2 Kasmet organizuoti Apdovanojimų renginį pagerbiant kino kūrėjus;

3.3 Populiarinti lietuvišką kiną bei skatinti ir pritraukti visuomenę domėtis lietuvišku kinu;

3.4 Atkreipti dėmesį į jaunuosius audiovizualinių kūrinių talentus.

4. Organizatoriai turi teisę kiekvienais metais nustatyti skirtingą apdovanojimų įteikimo datą ir vietą.

5. Apdovanojimas gali būti skiriamas šiose nominacijose:

5.1 Metų geriausias ilgametražis vaidybinis kino filmas. Vertinimui gali būti teikiami ir interaktyvūs filmai. Vertinimui gali būti pateikiami ne daugiau kaip 2 (du) to paties (-ios) režisieriaus (-ės) filmai. Apdovanojimas teikiamas filmo režisieriui (-ei) ir prodiuseriui (-ei).

5.2 Metų geriausias trumpametražis kino filmas. Vertinimui gali būti teikiami vaidybiniai dokumentiniai ar interaktyvūs filmai. Vertinimui gali būti pateikiami ne daugiau kaip 2 (du) to paties (-ios) režisieriaus filmai. Apdovanojimas teikiamas filmo režisieriui (-ei) ir prodiuseriui (-ei). Nominacija negali būti skiriama už filmą, kuris yra gamintas kaip studijų programos dalis.

5.3 Metų geriausias ilgametražis dokumentinis kino filmas. Vertinimui gali būti teikiami ir interaktyvūs filmai. Vertinimui gali būti pateikiami ne daugiau kaip 2 (du) to paties (-ios) režisieriaus(-ės) filmai. Apdovanojimas teikiamas filmo režisieriui (-ei) ir prodiuseriui (-ei).

5.4 Metų geriausias animacinis filmas. Vertinimui gali būti teikiami ilgametražiai ir trumpametražiai animaciniai arba interaktyvūs filmai. Vertinimui gali būti pateikiami ne daugiau kaip 2 (du) to paties (-ios) režisieriaus(-ės) filmai. Apdovanojimas teikiamas filmo režisieriui (-ei) ir prodiuseriui (-ei).

5.5 Metų geriausias režisieriaus darbas. Nominacija gali būti skiriama už režisieriaus darbą ilgametražiame vaidybiniame, dokumentiniame, animaciniame arba interaktyviame filme. Nominantas (-ė) gali būti nominuojamas (-a) tik už vieną darbą.

5.6 Metų geriausias aktorės vaidmuo. Nominacija skiriama už pagrindinį vaidmenį ilgametražiame vaidybiniame kino filme, įskaitant mažumos bendros gamybos filmus. Nominantė gali būti nominuojama tik už vieną darbą.

5.7 Metų geriausias aktoriaus vaidmuo. Nominacija skiriama už pagrindinį vaidmenį ilgametražiame vaidybiniame kino filme, įskaitant mažumos bendros gamybos filmus. Nominantas gali būti nominuojamas tik už vieną darbą.

5.8 Metų geriausias antraplanis aktorės vaidmuo. Nominacija skiriama už antraplanį vaidmenį ilgametražiame vaidybiniame kino filme, įskaitant mažumos bendros gamybos filmus. Nominantė gali būti nominuojama tik už vieną darbą.

5.9 Metų geriausias antraplanis aktoriaus vaidmuo. Nominacija skiriama už antraplanį vaidmenį ilgametražiame vaidybiniame kino filme, įskaitant mažumos bendros gamybos filmus. Nominantas gali būti nominuojamas tik už vieną darbą.

5.10 Metų geriausias scenarijaus autorius. Metų geriausias scenarijus. Nominacija skiriama už ilgametražio vaidybinio, dokumentinio, animacinio ar interaktyvaus kino filmo originalų scenarijų. Nominantas (-ė) gali būti nominuojamas (-a) tik už vieną darbą.

5.11 Metų geriausias operatoriaus darbas. Vertinimui gali būti teikiami ilgametražiai vaidybiniai, dokumentiniai filmai, įskaitant mažumos bendros gamybos filmus. Nominantas (-ė) gali būti nominuojamas (-a) tik už vieną darbą.

5.12 Metų geriausias kompozitoriaus darbas. Vertinimui gali būti teikiami arba ilgametražiai vaidybiniai, dokumentiniai, animaciniai ar interaktyvūs filmai, įskaitant mažumos bendros gamybos filmus. Nominantas (-ė) gali būti nominuojamas (-a) tik už vieną darbą.

5.13 Metų geriausias kino dailininko darbas. Vertinimui gali būti teikiami ilgametražiai vaidybiniai filmai, įskaitant mažumos bendros gamybos filmus. Nominantas (-ė) gali būti nominuojamas (-a) tik už vieną darbą.

5.14 Metų geriausias montažo režisieriaus darbas. Vertinimui gali būti teikiami ilgametražiai vaidybiniai, dokumentiniai arba animaciniai filmai, įskaitant mažumos bendros gamybos filmus. Nominantas (-ė) gali būti nominuojamas (-a) tik už vieną darbą.

5.15 Metų geriausias garso režisieriaus darbas. Vertinimui gali būti teikiami ilgametražiai vaidybiniai, dokumentiniai, animaciniai arba interaktyvūs filmai, įskaitant mažumos bendros gamybos filmus. Nominacija gali būti skiriama tik už vieną darbą.

5.16 Metų geriausias kostiumų dailininko darbas. Vertinimui gali būti teikiami ilgametražiai vaidybiniai filmai, įskaitant mažumos bendros gamybos filmus Nominantas (-ė) gali būti nominuojamas (-a) tik už vieną darbą.

5.17 Metų geriausias grimo dailininko darbas. Vertinimui gali būti teikiami ilgametražiai vaidybiniai filmai, įskaitant mažumos bendros gamybos filmus. Nominantas (-ė) gali būti nominuojamas (-a) tik už vieną darbą.

5.18 Metų geriausias mažumos bendros gamybos kino filmas. Vertinimui gali būti teikiami ilgametražiniai vaidybiniai, dokumentiniai arba animaciniai filmai. Apdovanojimas skiriamas Lietuvos prodiuseriui.

5.19 Žiūroviškiausias filmas – apdovanojimas „Žiūroviškiausias filmas“ yra skiriamas filmui, kuris nuo praėjusių metų gegužės 2 dienos iki einamųjų metų gegužės 1 dienos sulaukė daugiausiai žiūrovų Lietuvos kino teatruose, vadovaujantis Lietuvos kino centro duomenimis, pateikiamais filmų rodymo ataskaitose[[1]](#footnote-1).

5.20 Metų geriausias studento darbas. Vertinimui gali būti teikiami filmai, kurie yra gaminti kaip studijų programos rezultatas. Stojamieji darbai nėra laikomi studijų programos rezultatu. Laimėtojui skiriamas „Sidabrinės gervės kiaušinis“.

5.21 Apdovanojimas už viso gyvenimo nuopelnus „Auksinė gervė“.

5.22 Metų indėlis į kino industriją. Apdovanojimas gali būti skiriamas už išskirtinę veiklą kino industrijoje. Skiriamas Lietuvos kino centro ir AVAKA sprendimu.

 6. Filmo gamintojas ar platintojas, nominuotas Apdovanojimams arba gavęs apdovanojimą bet kurioje nominacijoje, turi teisę naudoti nominaciją ar apdovanojimą visose viešinimo ir reklamos kampanijose, pvz. plakatuose, leidiniuose, internetiniuose reklaminiuose straipsniuose, filmo anonsuose ir pan.

7. Kiekvienam laureatui įteikiama „Sidabrinės gervės“ statulėlė, išskyrus apdovanojimą „Geriausias studento darbas“ – įteikiama „Sidabrinės gervės kiaušinio“ statulėlė; apdovanojimą už viso gyvenimo nuopelnus – įteikiama „Auksinės gervės“ statulėlė; apdovanojimą „Metų indėlis į kino industriją“ – įteikiama speciali statulėlė. „Sidabrinės gervės“ statulėlė teikiama laureatui – laimėjusiam asmeniui, jeigu laureatas – filmas, tokiu atveju statulėlė atitenka filmo režisieriui (-iams) arba prodiuseriui (-iams). Laureatui (-ams) pageidaujant, Organizatoriai gali suteikti leidimą pasigaminti papildomą (-as) „Sidabrinės gervės“ statulėlę (-es), laureato (-ų) lėšomis.

8. Laureatams gali būti teikiami papildomi piniginiai prizai ne mažesni nei 1000 EUR (tūkstantis eurų) įskaitant mokesčius, išskyrus nominacijų „Žiūroviškiausias filmas” ir „Metų indėlis į kino industriją“ laureatus. Papildomi prizai gali būti steigiami Organizatorių ir/ar partnerių, rėmėjų.

**II SKYRIUS**

**REIKALAVIMAI FILMŲ PARAIŠKOMS**

9. Apdovanojimams gali būti teikiami tik nacionaliniai filmai, kaip tai apibrėžta Lietuvos Respublikos kino įstatyme.

10. Filmą vertinimui pateikti turi teisę filmo gamintojas, turintis teises į kūrinį (juridinis arba fizinis asmuo).

11. Filmai pateikti vertinimui, turi būti užregistruoti Filmų registre, išskyrus filmus teikiamus nominacijai „Geriausias studento darbas“.

12. Vertinimui gali būti pateikti viešoms peržiūroms kino teatruose sukurti ilgametražiai vaidybiniai, dokumentiniai, animaciniai ar interaktyvūs filmai, kurių trukmė ilgesnė nei 40 min., kurie nuo praėjusių metų gegužės 2 dienos iki einamųjų metų gegužės 1 dienos komerciniais pagrindais buvo rodomi bent dviejų Lietuvos miestų kino teatruose bent 5 kartus (prie parodymų gali būti įskaičiuojami ir Lietuvoje vykę festivaliniai nemokami rodymai) arba buvo pasiekiami vartotojams ne trumpiau nei 30 dienų užsakomųjų vaizdo paslaugų platformos programoje. Teikiami ilgametražiai kino filmai negali būti susiję su studijų programomis.

13. Vertinimui gali būti pateikti viešoms peržiūroms kino teatruose sukurti trumpametražiai vaidybiniai, dokumentiniai, animaciniai ar interaktyvūs filmai, kurių trukmė ne ilgesnė nei 40 min., ir kurių nacionalinė ar tarptautinė premjera kino teatre ar festivalyje įvyko nuo praėjusių metų gegužės 2 dienos iki einamųjų metų gegužės 1 dienos arba buvo pasiekiami vartotojams ne trumpiau nei 30 dienų užsakomųjų vaizdo paslaugų platformos programoje. Teikiami trumpametražiai kino filmai negali būti susiję su studijų programomis išskyrus atvejus, kai filmas teikiamas nominacijai „Geriausias studento kino filmas“.

14. Vertinimui gali būti pateikti viešoms peržiūroms kino teatruose sukurti ilgametražiai mažumos bendros gamybos filmai, kurių Lietuvoje premjera įvyko nuo gegužės 2 dienos iki einamųjų metų gegužės 1 dienos arba buvo pasiekiami vartotojams ne trumpiau nei 30 dienų užsakomųjų vaizdo paslaugų platformos programoje. Šie filmai gali būti teikiami vertinimui tik nominacijoms už Lietuvos kūrybinės komandos nario indėlį, išskyrus nominaciją „Metų geriausias mažumos bendros gamybos kino filmas“, kuri teikiama prodiuseriui (-ei).

15. Teikiant paraišką vertinimui, privaloma pateikti dokumentus, patvirtinančius įvykusių filmų rodymų pradžios datą ir trukmę arba numatytų rodymų įsipareigojimus iki einamųjų metų gegužės 1 dienos, išskyrus duomenis prieinamus Lietuvos kino centro pateikiamoje statistikoje. Užsakomųjų vaizdo paslaugų platformų duomenys turi būti patvirtinti oficialaus platformos atstovo, kino teatrų ir festivalių rodymus tvirtina šių įstaigų atstovai. Jei filmas kino teatruose ar užsakomosiose vaizdo paslaugų platformose nebus parodomas numatytu laiku, jis bus pašalinamas iš nominuotųjų sąrašų.

16. Vertinimui teikiant paraišką nominacijai „Metų geriausias scenarijus“ pareiškėjas turi pridėti scenarijų.

17. Filmai, anksčiau pateikti Apdovanojimams „Sidabrinė gervė“ arba antrą kartą išleisti į kino teatrus, negali būti teikiami vertinimui.

18. Pateikus filmo paraišką vertinimui, filmą teikiantis asmuo patvirtina, kad sutinka su Apdovanojimų Nuostatais ir užtikrina nemokamą prieigą filmo peržiūrai internete (užsakomosiose vaizdo ar kitose platformose) Komisijos nariams ir Balsuotojams. Pateikdamas filmą, teikėjas kartu pateikia ir filmo vizualinę medžiagą (anonsinį filmuką, nuotraukas (*angl. Film stills*), nominuotų asmenų nuotraukas, skaitmeninį plakatą ir kt.,) ir suteikia teisę medžiagą bei filmo ištraukas Organizatoriams naudoti neatlygintinai Apdovanojimų komunikacijos tikslais. Mažumos bendros gamybos filmai Komisijai ir Balsuotojams privalo būti pateikti su vertimu į lietuvių arba anglų kalbą.

19. Paraiškos, pateiktos nesilaikant nustatytų terminų, nepateikus dokumentų, patvirtinančių filmo rodymą pagal nurodytus reikalavimus, arba nepateikus prieigos prie filmo ar kitų reikalavimų, nurodytų šiuose Nuostatuose, neperduodamos svarstyti Komisijai.

**III SKYRIUS**

**FILMŲ PARAIŠKŲ, NOMINUOTŲJŲ ATRANKOS KOMISIJOS, BALSUOTOJŲ IR „ AUKSINĖS GERVĖS“ KANDIDATŲ PATEIKIMAS APDOVANOJIMAMS**

20. Kvietimas teikti filmų paraiškas Apdovanojimams, Komisijos narių paraiškas, Balsuotojų paraiškas ir kandidatą „Auksinės gervės“ apdovanojimui, skelbiamas oficialiame Apdovanojimų internetiniame tinklapyje [www.sidabrinegerve.lt](http://www.sidabrinegerve.lt) ir galioja iki jame nurodyto termino.

21. Kvietimas galioja iki Organizatorių nustatyto ir patvirtinto galutinio termino. Paraiškos, gautos po numatyto termino, nėra priimamos.

22. Organizatoriai yra atsakingi už filmų pateikimo procedūrą: paskelbia kvietimą, užtikrina visapusišką filmų priėmimo ir vertinimo proceso eigą.

23. Filmai vertinimui teikiami tik elektroniniu būdu, naudojant elektroninę paraiškos formą oficialiame Apdovanojimų internetiniame tinklapyje [www.sidabrinegerve.lt](http://www.sidabrinegerve.lt). Bet kokiu kitu būdu filmų paraiškų pateikimas nebus vertinimas.

24. **Filmo** **paraiška** turi būti pateikiama kartu su šių Nuostatų 15,16,18 punktuose nurodytais priedais PDF formatu.

25. Vienas pareiškėjas gali teikti neribotą kiekį paraiškų.

26. Organizatoriai turi teisę prašyti pateikti papildomus dokumentus ir duomenis, siekiant patvirtinti vertinti pateiktų filmų atitiktį reikalavimams.

27. Jei gaunamos kelios tos pačios paraiškos versijos, vertinama tik naujausia versija.

28. Paraiškos ir susiję priedai saugomi AVAKA archyvų nustatyta tvarka.

29. Filmas vertinimui laikomas pateiktu nuo to momento, kai pareiškėjas gauna patvirtinimą elektroniniu laišku iš Organizatorių, kad paraiška užregistruota ir atitinka reikalavimus.

30. **Paraiškas kandidatavimui į Komisiją** gali teikti fiziniai asmenys atitinkantys Nuostatų papunkčiuose 39.1-39.5 išvardintus kriterijus.

31. **Paraiškas kandidatavimui į Balsuotojus** gali teikti fiziniai asmenys atitinkantys Nuostatų 59-30 straipsniuose išvardintus kriterijus.

32. **Organizatoriams kandidatus „Auksinės gervės“** apdovanojimus gauti turi teisę siūlyti Lietuvos Respublikoje registruoti juridiniai asmenys, kitose Europos Sąjungos valstybėse ir trečiosiose valstybėse registruoti juridiniai asmenys, kitos organizacijos ir jų padaliniai (toliau – juridiniai asmenys). Vienas juridinis asmuo „Auksinės gervės“ apdovanojimui gauti gali siūlyti vieną kandidatą – už ilgametį ir reikšmingą kūrėjo kūrybinį indėlį į Lietuvos kino kultūrą. Komisijos narys negali būti siūlomas „Auksinės gervės“ apdovanojimui gauti.

32.1. Juridinis asmuo, teikdamas kandidatą „Auksinės gervės“ apdovanojimui gauti, Komisijai pateikia šiuos dokumentus:

32.1.1.kandidatą teikiančio juridinio asmens rekomendaciją, kurioje turi būti:

32.1.2. nurodytas juridinio asmens pavadinimas, juridinio asmens kodas, kontaktiniai duomenys;

32.1.3. juridinio asmens argumentai, kodėl kandidatą vertėtų apdovanoti „Auksinės gervės“ apdovanojimu.

32.2 Organizatoriai sudaro kandidatų sąrašą, kurį pateikia Komisijos svarstymui.

**IV SKYRIUS**

**PATARIAMOSIOS EKSPERTŲ TARYBOS SUDARYMAS IR DARBO TVARKA**

33. Patariamoji taryba – Organizatorių sudaryta ekspertų grupė, kurios tikslas paskirti Komisijos narius, dalintis savo patirtimi ir įžvalgomis dėl kino apdovanojimų įgyvendinimo, kino industrijos interesų užtikrinimo ir atitinkamai, pagal kompetenciją, teikti pasiūlymus kino apdovanojimų Organizatoriams. Patariamosios tarybos narių veikla yra neatlygintina.

34. Patariamąją tarybą sudaro ne daugiau nei 11 narių, kuriuos deleguoti gali Lietuvos kino kūrėjus vienijančių asociacijų, organizacijų ir profesinių sąjungų deleguoti kino atstovai (-ės) bei AVAKA ir LKC atstovai. Po vieną Ekspertų tarybos narį (-į) deleguoti galinčios organizacijos:

34.1 Asociacija „ASIFA Lietuva“;

34.2 Audiovizualinių kūrinių autorių teisių asociacija AVAKA

34.3 Autorinio kino aljansas;

34.4 Lietuvos aktorių gildija;

34.5 Lietuvos animacijos asociacija;

34.6 Lietuvos kinematografininkų sąjunga;

34.7 Lietuvos kino centras prie Kultūros ministerijos;

34.8 Lietuvos kino operatorių asociacija (LAC);

34.9 Lietuvos muzikos ir teatro akademija;

34.10 Nepriklausomų prodiuserių asociacija;

34.11 Trumpametražių filmų agentūra „Lithuanian Shorts“.

35. Patariamosios tarybos darbo forma yra posėdžiai.

36. Patariamosios tarybos posėdžio metu jos darbą organizuoja ir jai vadovauja pirmininkas (-ė), renkamas (-a) atviru balsavimu paprasta balsų dauguma pirmojo Patariamosios tarybos posėdžio metu.

37. Patariamosios tarybos posėdžio laiką, suderinę su Patariamosios tarybos nariais, nustato ir posėdį sušaukia Organizatoriai. Posėdis yra teisėtas, kai į jį yra atvykę ar nuotoliniu būdu dalyvauja ne mažiau kaip pusė Patariamosios tarybos narių.

38. Patariamosios tarybos pasiūlymai ir sprendimai įforminami protokolu.

**V SKYRIUS**

**NOMINUOTŲJŲ ATRANKOS KOMISIJOS SUDARYMAS**

39. Paraiškos, atitinkančios Nuostatuose nustatytus reikalavimus, perduodamos svarstyti Organizatorių kasmet tvirtinamai Komisijai. Siekiant atliepti Lietuvos kino industrijos įvairovę, Komisiją turi sudaryti 11 narių, kurie gali būti:

39.1. **kino meno kūrėjai** (taip kaip apibrėžia LR ATGTĮ - režisierius, scenarijaus autorius, dialogo autorius, dailininkas, operatorius ir muzikos, sukurtos specialiai audiovizualiniam kūriniui, autorius, atitinkantys šiuos kriterijus: turi būti sukūrę (būti filmų autoriais ar bendraautoriais) du ilgametražius vaidybinius filmus ar turi būti sukūrę (būti filmų autoriais ar bendraautoriais) du ilgametražius dokumentinius filmus ar turi būti sukūrę (būti filmų autoriais ar bendraautoriais) vieną ilgametražį animacinį arba ne mažiau kaip du trumpametražius animacinius filmus;

39.2. **profesionalūs kino meno vertintojai,** atitinkantys šiuos kriterijus: turi būti viešai paskelbę ne mažiau nei 10 asmeninių autorinių straipsnių apie Lietuvos kiną per pastaruosius 7 metus Lietuvoje prieinamose visuomenės informavimo priemonėse arba būti autoriumi (bendraautoriumi ar sudarytoju) knygos apie Lietuvos kiną, kuri Lietuvoje buvo išleista per pastaruosius 15 metų;

39.3 **prodiuseris** (-ė), atitinkantis šiuos kriterijus: turi būti pagaminę (-usi) du ilgametražius vaidybinius filmus ar turi būti pagaminę (-usi) du ilgametražius dokumentinius filmus ar turi būti pagaminę (-usi) vieną ilgametražį animacinį filmą arba ne mažiau kaip du trumpametražius animacinius filmus;

39.4 **aktorius** (-ė) atitinkantis šiuos kriterijus: turi būti atlikę (-usi) ne mažiau kaip du pagrindinius vaidmenis arba tris antraplanius vaidmenis ilgametražiuose vaidybiniuose filmuose;

39.5 **kino platintojas** – filmų platinimo kompanijos, turinčios ne mažesnę nei penkių metų filmų platinimo veiklos patirtį, atstovas (-ė).

40. Komisijos nariu (-e) asmuo gali būti skiriamas kasmet trejus metus iš eilės.

41. Komisijos narys, (-ė) galintis (-i) turėti viešų ir privačių interesų konfliktą su vertinimui pateiktų filmų kūrimo proceso dalyviais, privalo tai deklaruoti ir nusišalinti nuo vertinimo proceso.

42. Galutinė Komisijos sudėtis yra tvirtinama Patariamosios tarybos sprendimu Lietuvos kino centro direktoriaus įsakymu.

43. Komisija savo veiklą grindžia objektyvumo, nepriklausomumo, nešališkumo, konfidencialumo, įstatymų viršenybės, lygiateisiškumo, skaidrumo ir kitais susijusiais principais, nustatytais Lietuvos Respublikos teisės aktuose.

44. Prieš pradėdami vertinti filmų paraiškas šiuose Nuostatuose nustatyta tvarka, Komisijos nariai (-ės) pasirašo nešališkumo deklaraciją (Nuostatų 1 priedas) ir konfidencialumo pasižadėjimą (Nuostatų 2 priedas).

45. Komisijos narys (-ė), pažeidęs (-usi) pasirašytą nešališkumo deklaraciją arba konfidencialumo pasižadėjimą, netenka galimybės dalyvauti Komisijos darbe ir negali būti kviečiamas balsuoti renkant laureatą

**VI SKYRIUS**

**KOMISIJOS DARBO ORGANIZAVIMO TVARKA**

46. Komisiją aptarnauja ir jos veiklą ne komisijos posėdžio metu organizuoja ir sekretoriaus funkcijas vykdo Lietuvos kino centro darbuotojas (-a) , kuris (-i) yra ir vertinimo proceso koordinatorius (-ė) ir AVAKA paskirtas darbuotojas (-a), kuris yra atsakingas (-a) už techninės Komisijos darbo dalies organizavimą.

47. Už dalyvavimą Komisijos veikloje, vienam Komisijos nariui (-ei) mokamas 500 (penkių šimtų) eurų dydžio atlygis (įskaitant mokesčius). Už teikiamas paslaugas apmoka Lietuvos kino centras pagal pasirašytas paslaugų teikimo sutartis.

48. Komisijos posėdžio metu jos darbą organizuoja ir jai vadovauja pirmininkas (-ė), renkamas (-a) atviru balsavimu paprasta balsų dauguma pirmojo Komisijos posėdžio metu.

49. Komisijos pirmininkas (-ė) pirmininkauja Komisijos posėdžiams, pasirašo Komisijos posėdžių protokolus ir kitus su Komisijos veikla susijusius dokumentus, komunikuoja Komisijos sprendimus, pagal poreikį atstovauja Komisiją.

50. Komisijos posėdžio laiką, suderinęs su Komisija, nustato ir posėdį sušaukia sekretorius (-ė). Posėdis yra teisėtas, kai į jį yra atvykę ar nuotoliniu būdu dalyvauja ne mažiau kaip pusė Komisijos narių.

51. Komisijos sprendimai įforminami posėdžio protokolu, kurį pasirašo Komisijos Pirmininkas (-ė) ir sekretorius (-ė). Prie protokolo pridedamas posėdyje dalyvavusių Komisijos narių sąrašas.

52. Komisija sudaro 5 nominuotųjų sąrašą kiekvienoje nominacijoje, išskyrus nominacijas „Žiūroviškiausias filmas“, „Indėlis į kino industriją“ ir apdovanojimas už viso gyvenimo nuopelnus „Auksinė gervė“ bei savo sprendimą įformina protokolu. Nominuotujų sąrašas gali būti trumpinamas (bet ne mažiau kaip iki 3 nominuotųjų vienoje nominacijoje) tik išimties atveju. Toks sprendimas galimas tik ne mažiau nei dviejų trečdalių Komisijos narių daugumos sprendimu. 55. Nominacija neskelbiama, jeigu nominacijai nepateikti bent 3 nominantai.

53. Apdovanojimą už viso gyvenimo nuopelnus „Auksinė gervė“ skiria Komisija iš Organizatorių pateikto kandidatų sąrašo.

54. Organizatoriai samdo nepriklausomą audito kompaniją, kuri yra atsakinga už komisijos darbo rezultatų tikslumą, užtikrinant nominuotųjų sąrašo sudarymus.

**VII SKYRIUS**

**BALSAVIMO ORGANIZAVIMO TVARKA**

55. Laureatus iš nominuotųjų sąrašo kiekvienoje nominacijoje renka balsavimo teisę turintys Balsuotojai slaptu balsavimu elektroniniu būdu.

56. Balsuotojų sąrašą sudaro ir balsavimo teisę skiria Kino kūrėjus vienijančios organizacijos, nurodytos nuostatų 34 punkte, išskyrus AVAKA ir Lietuvos kino centrą, ir kino srityje veikiantys fiziniai asmenys, pateikę paraiškas, atitinkančias Nuostatų 59-60 straipsniuose išvardintus kriterijus.

57. Kiekviena organizacija kasmet iki Organizatorių nurodyto termino gali siūlyti pakviesti mažiausiai 10, bet ne daugiau nei 50 industrijos atstovų (nebūtinai narių). Kviečiančioji organizacija turi suderinti kvietimus su kviečiamais asmenimis.

58. Apdovanojimų laimėtojai kvietimus balsuoti kitiems metams gauna automatiškai.

59. Kviečiami balsuoti kino industrijos dalyviai (-ės) turi atitikti bent vieną iš žemiau nurodytų kriterijų:

59.1 Kino meno kūrėjai (-os) turi būti sukūrę (būti autoriais (-ėmis) ar bendraautoriais (-ėmis)), bent vieną ilgametražį arba ne mažiau kaip du trumpametražius vaidybinius, dokumentinius ar animacinius filmus. Ši nuostata galioja dalyviams, nurodytiems 60.1-60.12 punktuose.

59.2 Filmų gamintojai (-os) turi būti pagaminę bent vieną ilgametražį arba ne mažiau kaip du trumpametražius vaidybinius, dokumentinius ar animacinius filmus. Ši nuostata galioja dalyviams, nurodytiems 60.1-60.12 punktuose.

60. Kino industrijos dalyviai (-ės), galintys (-čios) gauti kvietimą balsuoti:

60.1 Režisieriai(-ės);

60.2 Prodiuseriai(-ės);

60.3 Gamybos vadovai (-ės);

60.4 Scenaristai (-ės);

60.5 Operatoriai (-ės);

60.6 Kompozitoriai (-ės);

60.7 Dailininkai (-ės);

60.8 Kostiumų dailininkai (-ės);

60.9 Montažo režisieriai (-ės);

60.10 Specialiųjų vaizdo efektų specialistai (-ės);

60.11 Garso režisieriai (-ės);

60.12 Grimo dailininkai (-ės);

60.13 Profesionalūs (-ios) kino meno vertintojai(-os) ir žurnalistai (-ės) (parašę ir viešai paskelbę ne mažiau nei 10 straipsnių apie Lietuvos kiną);

60.14 Aktoriai (-ės) (sukūrę vaidmenį bent viename ilgametražiame arba ne mažiau kaip dviejuose trumpametražiuose vaidybiniuose filmuose);

60.15 Lietuvoje ir užsienyje vykstančių kino festivalių vadovai(-ės) ir programų sudarytojai, turintys bent vienų/dviejų tokio pobūdžio veiklos metų patirtį;

60.17 Kino apžvalgininkai, kuriantys kino apžvalgas audiovizualiniu ir garso formatu (ne mažiau 10 vnt.), kurių apžvalgos buvo viešai prieinamos pastarus trejus metus;

60.18 Kino rodymo ar platinimo veiklą vykdantys asmenys, turintys ne mažesnę nei vienų metų veiklos patirtį.

61. Lietuvos kino centro paskirtas vertinimo proceso koordinatorius (-ė) ir AVAKA paskirti darbuotojai (-os) yra atsakingi už Balsuotojų pakvietimą balsuoti, balsavimo organizavimą, prieigos susipažinti su nominuotais kūriniais sukūrimą ir balsavimo proceso priežiūrą internetinėje balsavimo svetainėje [www.sidabrinegerve.lt](http://www.sidabrinegerve.lt)

62. Prieš pradėdami balsavimą Balsuotojai turi pateikti nešališkumo deklaraciją (Nuostatų 3 priedas) ir deklaruoti ryšį su nominuotais filmais internetinėje balsavimo platformoje [www.sidabrinegerve.lt](http://www.sidabrinegerve.lt) Esant šališkumui Balsuotojui atitinkamoje nominacijoje balsuoti neleidžiama.

63. Kiekvienas Balsuotojas (-a) internetinėje balsavimo svetainėje [www.sidabrinegerve.lt](http://www.sidabrinegerve.lt) gali atiduoti balsą už vieną nominuotąjį kiekvienoje nominacijoje, išskyrus esant aplinkybėms, nurodytoms Nuostatų 61 punkte. Pateikti galutinį balsavimą galima su sąlyga, kad buvo balsuota ne mažiau nei už pusę nominacijų, neįskaičiuojant nominacijų, kuriose yra nustatytas šališkumas.

64. Organizatoriai samdo nepriklausomą audito kompaniją, kuri yra atsakinga už balsavimo rezultatų tikslumą, užtikrinant tinkamą balsavimo organizavimą.

65. Pasibaigus balsavimui rezultatų tikslumą tikrina ir tvirtina nepriklausoma audito kompanija. Jei po patikrinimo, toje pačioje nominacijoje vienodą balsavimo rezultatų skaičių turi keli nominantai, laureatą išrenka Komisija.

66. Po oficialios apdovanojimų ceremonijo skelbiamas balsavime dalyvavusių asmenų skaičius. Balsavusių asmenų duomenys tvarkomi teisės aktų numatyta tvarka.

67. Į Balsuotojų sąrašą įtraukiami asmenys yra kviečiami dalyvauti Apdovanojimų Balsavime ir vėlesnių metų Apdovanojimuose. Asmuo turi teisę bet kuriuo metu atsisakyti būti įtrauktas į Balsuotojų sąrašą. Apdovanojimų organizatoriai ne rečiau nei kas 5 metus kreipiasi į Balsuotojų sąrašus pateikusius asmenis siekiant suderinti jų sutikimą dalyvavimui Apdovanojimų balsavimo procedūrose ir jų asmens duomenų naudojimą.

**VIII SKYRIUS**

**TERMINAI**

68. Apdovanojimai organizuojami kiekvienais metais. Apdovanojimų ceremonijos datą ir vietą nustato ir skelbia Organizatoriai oficialiame tinklapyje www.sidabrinegerve.lt ne vėliau kaip likus 60 dienų iki Apdovanojimų įteikimo.

69. Organizatoriai tvirtina Komisiją ne vėliau nei likus 45 d. iki paskelbtų Apdovanojimų įteikimo datos.

70. Komisija pradeda darbą ne vėliau nei likus 40 d. iki paskelbtų Apdovanojimų įteikimo datos.

71. Komisija pateikia nominuotųjų sąrašą, patvirtintą protokolu, o Organizatoriai jį paviešina ne vėliau nei likus 25 d. iki paskelbtų Apdovanojimų įteikimo datos.

72. Elektroninis balsavimas užbaigiamas ne vėliau nei likus 5 d. iki Apdovanojimų įteikimo datos. Rezultatus tvirtina Organizatorių įgaliota audito kompanija.

**IX SKYRIUS**

**KITOS NUOSTATOS**

73. Šie Nuostatai įsigalioja ir yra taikomi tik tuo atveju, jeigu Nuostatus patvirtina kiekvienas iš Organizatorių.

74. Organizatoriai turi teisę bendru visų Organizatorių sutarimu keisti šiuos Nuostatus ir koreguoti Apdovanojimų skyrimo ir teikimo tvarką.

Nacionalinių kino apdovanojimų „Sidabrinė gervė“ nuostatų

1 priedas

**(Nacionalinių kino apdovanojimų „Sidabrinė gervė“ nominuotųjų atrankos komisijos nario (-ės) nešališkumo deklaracijos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Komisijos nario (-ės) vardas, pavardė)*

**NACIONALINIŲ kino apdovanojimų „Sidabrinė gervė“ nominuotųjų atrankos komisijos nario (-ĖS)**

**NEŠALIŠKUMO DEKLARACIJA**

20\_\_ m. \_\_\_\_\_\_\_\_\_\_\_\_\_\_\_ d.

Vilnius

Būdamas (-a) Nacionalinių kino apdovanojimų „Sidabrinė gervė“ nominuotųjų atrankos komisijos nariu (-e),

p a s i ž a d u:

1. Objektyviai ir dalykiškai vertinti pateiktas Nacionalinių kino apdovanojimų „Sidabrinė gervė“ paraiškas;

2. Raštu informuoti Organizatorių apie esamą interesų konfliktą ir nusišalinti nuo paraiškų vertinimo, jei paaiškėtų, kad:

2.1. aš, asmenys, susiję su manimi artimos giminystės ar svainystės ryšiais, gauna iš paraišką teikiančio asmens bet kokio pobūdžio naudos;

2.2. aš, asmenys, susiję su manimi artimos giminystės ar svainystės ryšiais, yra paraišką teikiančio juridinio asmens steigėjas ar dalininkas, darbuotojas ar valdymo organo narys;

2.3. esu susijęs su paraišką teikiančiu fiziniu asmeniu ar juridinio asmens dalyviu ar valdymo organo nariu artimos giminystės ar svainystės ryšiais.

Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

Esu įspėtas (-a), kad nesilaikydamas (-a) nešališkumo principo pažeisiu šią nešališkumo deklaraciją ir man bus taikoma atitinkama Lietuvos Respublikos įstatymų ir kitų teisės aktų numatyta atsakomybė.

\_\_\_\_\_\_\_\_\_\_\_\_\_\_\_\_\_\_\_\_

 *(parašas)*

*Forma pateikiama elektroninėje sistemoje www.sidabrinegerve.lt*

Nacionalinių kino apdovanojimų „Sidabrinė gervė“ nuostatų

2 priedas

**(****Nacionalinių kino apdovanojimų „Sidabrinė gervė“ nominuotųjų atrankos komisijos nario (-ės) konfidencialumo pasižadėjimo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Komisijos nario (-ės) vardas ir pavardė)*

**NACIONALINIŲ kino apdovanojimų „Sidabrinė gervė“ nominuotųjų atrankos komisijos nario (-ĖS)**

**KONFIDENCIALUMO PASIŽADĖJIMAS**

20\_\_ m. \_\_\_\_\_\_\_\_\_\_\_\_\_d. Nr. \_\_\_\_\_\_\_\_\_\_\_\_\_\_\_\_\_

Vilnius

Būdamas (-a) Nacionalinių kino apdovanojimų „Sidabrinė gervė“ nominuotųjų atrankos komisijos nariu (-e), pasižadu ir įsipareigoju:

1. Neteikti tretiesiems asmenims informacijos ir tik įstatymų ir kitų teisės aktų nustatytais tikslais ir tvarka naudoti informaciją, kuri man taps žinoma atliekant Nacionalinių s kino apdovanojimų „Sidabrinė gervė“ nominuotųjų atrankos komisijos nario (-ės) pareigas, t. y. įskaitant, bet neapsiribojant:

1.1. paraiškose pateikta informacija;

1.2. mano ir kitų paraiškas vertinančių Komisijos narių ekspertinio vertinimo rezultatai (išvados);

1.3. komisijos posėdžių metu sužinota informacija.

2. Man perduotus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.

Pasirašydamas (-a) šį pasižadėjimą patvirtinu, kad:

1. Šį pasižadėjimą atsakingai perskaičiau, jo turinys man yra aiškus ir suprantamas;

2. Esu įspėtas (-a), kad pažeidęs (-usi) šį pasižadėjimą turėsiu teisės aktų nustatyta tvarka atlyginti Organizatoriams dėl to patirtus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas, pavardė, parašas)*

*Forma pateikiama elektroninėje sistemoje www.sidabrinegerve.lt*

Nacionalinių kino apdovanojimų „Sidabrinė gervė“ nuostatų

3 priedas

**(Nacionalinių kino apdovanojimų „Sidabrinė gervė“ Balsuotojo konfidencialumo ir interesų derinimo įsipareigojimo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Balsuotojo vardas ir pavardė)*

**NACIONALINIŲ kino apdovanojimų „Sidabrinė gervė“ Balsuotojo**

**KONFIDENCIALUMO IR INTERESO IR INTERESŲ DERINIMO ĮSIPAREIGOJIMAS**

20\_\_ m. \_\_\_\_\_\_\_\_\_\_\_\_\_d. Nr. \_\_\_\_\_\_\_\_\_\_\_\_\_\_\_\_\_

Vilnius

1. Sutinku ir patvirtinu, kad man, kaip Nacionalinių kino apdovanojimų „Sidabrinė gervė“ (toliau – **Apdovanojimai**) Balsavimo komisijos nariui, pateikta informacija (1) apie Atrankos komisijos sudarytą ir balsavimui pateiktą nominantų sąrašą, (2) taip pat asmeninis prisijungimas prie elektroninės balsavimo sistemos (3) ir kita informacija, nepriklausomai nuo jos išreiškimo formos, kuri man buvo suteikta kaip Balsavimo komisijos nariui, yra laikytina konfidencialia informacija (toliau – **Konfidenciali informacija**).
2. Įsipareigoju (1) Konfidencialią informaciją laikyti paslaptyje, (2) neatskleisti Konfidencialios informacijos jokiems tretiesiems asmenims ir (3) nenaudoti Konfidencialios informacijos tikslais, kurie nėra susiję su Balsavimo komisijos nario funkcijų atlikimu.
3. Suprantu ir patvirtinu, kad man, kaip Apdovanojimų Balsavimo komisijos nariui, prieiga internetu peržiūrėti Apdovanojimams nominuotus filmus (toliau – **Prieiga**) yra suteikiama išimtinai asmeniškai ir išimtinai tikslu atlikti Balsavimo komisijos nario funkcijas, todėl įsipareigoju Prieigos nenaudoti su Balsavimo komisijos nario funkcijomis nesusijusiais tikslais, taip pat šios Prieigos nesuteikti ir neplatinti jokiems tretiesiems asmenims. Bet koks su šiuo punktu nesuderinamas Prieigos naudojamas bus laikytinas autorių teisių ir gretutinių teisių pažeidimu.

Tikslu išlaikyti Apdovanojimus objektyviais ir nešališkais, patvirtinu, kad tiesiogiai dalyvavau šių nominuotų ir balsavimui pateiktų filmų ir kūrinių kūrybos ar gamybos procesuose, todėl įsipareigoju nebalsuoti už visus žemiau pažymėtus filmus:

*Forma pateikiama elektroninėje sistemoje www.sidabrinegerve.lt*

1. <https://www.lkc.lt/registras-ir-statistika/faktai-ir-statistika> [↑](#footnote-ref-1)